Referat FAU møte 05.02.2024

**FAU hadde møte i starten av februar, hvor vi diskuterte disse sakene:**

**1**. Bruk av vikarer

**2.** Parkering. Skilt på portene

**3**. Bilder i Barnehagen

**4**. VIGILO

**5**. Sommerfesten 2024

***Sak nr 1:***

En av avdelingene har i perioden august 2023 til januar 2024 hatt 17 forskjellige vikarer.

Vi diskuterte bruk av vikarer ved ferie, om det psykososiale miljøet i barnehagen blir ivaretatt.

Noen har opplevd at sykdom fører til at noen småbarnsavdelinger ikke har kunnet være ute.

Det er lyst ut 8 pedagogiske stillinger?

Kubene avdeling har forskjellige beredskapsplaner ved sykdom på de ansatte!

***Svar fra virksomhetsleder:***

I høst hadde vi møte med SU hvor vi diskuterte bruk av vikarer og sykefravær blant de ansatte.

Virksomhetsleder fortalte oss da at det er et generelt høyt sykefravær i alle våre barnehager/skoler/helse i Stavanger. Arbeidsledigheten er lav, og det er derfor vanskelig å få tak i vikarer/faste vikarer.

Det er 3 faste vikarer i virksomheten som blir brukt ved de ulike byggene ved behov.

Det blir brukt vikarbyråer, og det hender noen av vikarene får være over tid.

Vikarbyråene har også utfordringer med både sykdom og rekruttering av folk.

Når det kommer til det psykososiale barnehage miljøet så er alle ansatte opptatt av at det skal være så forutsigbart som mulig for barna, og organisering av personale ved sykdom vil så langt det lar seg gjøre være med utgangspunkt i barnas beste. Det er en fordel med flere faste vikarer, men dette er en stor utfordring.

Barnehagen er med i et prosjekt for å redusere sykefravær blant ansatte, og dermed også reduserer behovet for vikarer

Barnehagen skal prøve å få laget informasjonsplakater som skal henges i gangene i garderobene, med informasjon om når barna skal holdes hjemme ved sykdom.

Alle virksomheter har et vikarbudsjett som virksomheten må forholde seg til Det er ikke alltid sånn at barnehagene våre ikke får vikarer ved ferieavvikling utenom fellesferie og skoleferie. Her kan det brukes «skjønn» ut ifra de ulike avdelingene og byggene. Vi må likevel forholde oss til en budsjettramme, og da er det i våre retningslinjer i virksomheten for ferie at de ansatte avvikler sin ferie når det er mindre barn i barnehagen.

Teknikken har per i dag flere pedagoger enn pedagognormen sier at det skal være, det er kun en pedagog på dispensasjon.

Tre pedagoger vil forsvinne i løpet av våren, en skal av med pensjon og to skal ha permisjoner fra sine stillinger.

Når det kommer til de utlyste stillingene, så gjelder dette for hele virksomheten, altså alle bygg i Våland barnehagene.

Det er allerede flere midlertidige ansatte i en del av disse stillingene, som kommer til å fortsette.

Det høres voldsomt ut med 8 utlyste stillinger, men i henhold til arbeidsmiljøloven skal alle faste stillinger lyses ut, men som sagt så er det flere midlertidig ansatte som fortsetter, så det er ikke så alarmerende som det ser ut.

Videre er det også et hett marked for våre pedagoger, de er attraktive både i skole og i andre virksomheter.

Som kommunedirektøren sa når han la fram handlings- og økonomiplanen i høst: «*Den største utfordringen framover vil være å få nok folk til våre tjenester.»*

Virksomhetsleder skal ta utetid videre med sine AL, så skal de ta dette videre igjen med de gjeldende avdelingen som ikke har fått gått ut med barna.

***Oppfordring fra FAU:***

***Her kan foreldre også bidra, med å holde barn hjemme ved sykdom.***

***FAU oppfordrer foreldre til å oppdatere seg på det som står i retningslinjene på barnehagens hjemmeside. For eksempel så må barn holdes hjemme i 48 timer ved oppkast/diare, selv om det bare er et engangstilfelle!***

***Ved feber: En feberfri dag hjemme, før barnehage igjen!***

***Les gjerne inne her også!***

**https://www.fhi.no/sm/barnehage/nar-ma-barnet-vare-hjemme-fra-barne/**

***Sak nr 2: Parkering!***

Flere foreldre har tatt kontakt med FAU ang parkeringsplassene, og gitt beskjed om at disse er for smale.

Ved observasjonen fra FAU sin side, ser vi en del farlige situasjoner i forbindelse med parkeringsplassen, flere foreldre må kjøre bilen frem for å få barna sine inn i bilene.   
FAU ønsker ny oppmaling av parkeringsplassene, med 10 cm ekstra pr plass.

Er det lov å parkere på kryssene?

Det er ønskelig med mer informasjon til foreldre når det kommer til parkering.

Sette opp skilt?

Skilt på porter med oppfordring om å huske å lukke port og ta på lenken. Også ønske om skilt med forbud mot hund.

***Svar fra virksomhetsleder:***

Virksomhetsleder tar det videre til de ansvarlige for parkeringen, ang ny oppmaling av plassene.

Kryssene på parkeringsplassen er beregnet som snuplass, ikke parkeringsplass.

Skilt på portene, også forbud skilt mot hund, skal vi klare og få til

***Oppfordring fra FAU:***

**Alle foreldre bør rygge inn på parkeringsplassene, dette for å unngå farlige og utrygge situasjoner både for barn og voksne!**

***Sak nr 3: Bilder.***

Leder i FAU har vært i kontakt med Lars Christian i Lima foto.

I møtet vi hadde med FAU ble det bestemt at det kun skal tas gruppebilder av barna, av hensyn til både ansatte og barn.

Våre tidligere erfaringer viser at en hel dag med portrettbilder/gruppebilder/søskenbilder ol. gir utrygghet og mye avbrudd i avdelingsrutiner.

Lime foto vil komme i barnehagen den **21 mai!!**, for å ta gruppebildene av barna.

Lime foto pleier å ha oppsamlingsfoto på slutten av vårsesongen, her er det mulig for foreldre og melde barna opp for portrettbilder. Dette vil det bli sendt en lenke med til foreldrene, fra fotografen.

***Sak nr 4: Vigilo***

Mange foreldre opplever utrygghet rundt Vigilo. Når det blant annet blir lagt inn sykefravær/fri/ferie på barn, så er denne informasjonen tilgjengelig for alle ansatte i barnehagen. Foreldre kan ikke sende meldinger til avdelingene via Vigilo, det står kun teknikken barnehage som mottaker, hvem mottar meldinger? Er det ledelsen, avdelingen, alle?...

Foreldre og FAU etterlyser en del mer informasjon om Vigilo.

Vigilo i skole er mye mer utviklet.

FAU ønsker en avdelingsvis Vigilo, hvor meldinger og sykefravær, kun ses av den aktuelle avdelingen, og at informasjon om enkeltbarn ikke ses av alle ansatte.

***Svar fra virksomhetsleder:***

Vigilo og de spørsmålene dere stiller her har vi sendt videre i fra hele virksomheten til de ansvarlige for Vigilo i Stavanger kommune. Her er det flere ting som ikke er bra nok Vi avventer forbedringer.

Avdelingslederne er tettere på her, så til neste FAU møte vil FAU hente inn en tilbakemelding på det som gjøres av forbedringstiltak i Vigilo.

***Sak nr 5: Sommerfesten 2024!!***

Sommerfesten i 2023 var helt fantastisk, for et oppmøte!! Det var utrolig gøy å se at så mange kom, og for en buffet vi hadde!

Det var litt rot, og litt lite informasjon om hvor mat skulle leveres, litt misforståelser blant FAU og ledelsen. Dette tar FAU på sin kappe.

I år vil sommerfesten ha et tema, dette temaet er: **Piknik fest**!

Alle tar med egne kopper, tallerkener, bestikk, teppe å sitte på

Vi skal avklare med barnehagen og det flotte Regnbuekoret, og sjekke om de vil synge for oss i år også!

Foreldre oppfordres til og ta med mat til felleskapet, det vil bli sendt ut informasjon om alt, og lister foreldre kan skrive seg opp på.

Håper på et like godt oppmøte i år, som i fjor. Skulle været bli dårlig, blir sommerfesten flyttet, vi kommer tilbake med dato, men tenker det blir rundt starten av juni!

Skulle noen ha noen spørsmål er dere velkommen til å ta kontakt med FAU representant fra de forskjellige avdelinger, eller sende en mail til FAU leder Line Hope – [line.hope@gmail.com](mailto:line.hope@gmail.com).

Mvh FAU!